喜湯子才永豐築室成
作者：晁公遡
朝代：宋

paragraphs: 顔子在陋巷，端居亦何難。
家有郭外田，足以給一簞。
今我客四方，衣食於縣官。
罷則無所歸，奔走殊未安。
聞君築室成，內熱自長嘆。
近村爭相助，老幼常聚觀。
斵者來運斤，圬者來持鏝。
經始曾幾時，爛然皆雘丹。
更須蓻嘉木，竹已青檀欒。
藩籬護封植，勿令牛鬭殘。